Énekesi pályafutása az 1970-es Eurovíziós Dalfesztivállal kezdődött, amelyet 18 éves diáklányként nyert meg "All Kinds of Everything" című dalával, Írország első győzelmét aratva ezzel a dalfesztiválon. A dal kilenc hétig vezette az ír slágerlistát, két hétig listavezető volt az Egyesült Királyságban, de hasonlóan sikeres volt például Ausztráliában, Dél-Afrikában és Szingapúrban is. Később is sikeres volt, bár az első dalának világsikerét többé nem sikerült megismételnie.1975-től éveken át torokproblémákkal küzdött, az újságok már arról is írtak, hogy többé nem fog tudni énekelni. Végül sikeresen felépült.